b'\n_START_ARTICLE_\nBiotin\n_START_SECTION_\nPomanjkanje\n_START_PARAGRAPH_\nPomanjkanje biotina je redko, razen v primeru pogostega u\xc5\xbeivanja velike koli\xc4\x8dine surovega jaj\xc4\x8dnega beljaka. Le ta vsebuje beljakovine, ki blokirajo absorpcijo biotina. Genetska motnja pomanjkanja biotina, dojen\xc4\x8dkov seboroi\xc4\x8dni dermatitis, kirur\xc5\xa1ka odstranitev \xc5\xbeelodca in prekomerno u\xc5\xbeivanje alkohola lahko pove\xc4\x8dajo potrebo osebe po biotinu. Pomanjkanje biotina lahko povzro\xc4\x8di ko\xc5\xbene izpu\xc5\xa1\xc4\x8daje, izgubo las, povi\xc5\xa1an holesterol in te\xc5\xbeave s srcem. Nevrolo\xc5\xa1ki simptomi pomanjkanja pri odraslih vklju\xc4\x8dujejo depresijo, brezvoljnost, halucinacije, odrevenelost in mravljin\xc4\x8denje.\n_START_SECTION_\nDoziranje in uporaba\n_START_PARAGRAPH_\nTrenutno niso potrjeni nobeni stranski u\xc4\x8dinki pri jemanju pripravkov z biotinom v koli\xc4\x8dinah do 10 mg dnevno. Ve\xc4\x8dji vnos je bil priporo\xc4\x8den za zni\xc5\xbeevanje nivoja krvnega sladkorja pri diabetikih (5-150 mg/dan). Najbolj je u\xc4\x8dinkovit v kombinaciji z B-vitamini. Na voljo je v multivitaminskih/multimineralnih pripravkih ali kot samostojen produkt v obliki pastil, kapsul in tablet. Pripravki z biotinom naj bi pomagali pri te\xc5\xbeavah z aknami, ekcemi, krhkimi nohti, pleni\xc4\x8dnimi izpu\xc5\xa1\xc4\x8daji ali pri izpadanju las.'